GiliGold/VAD_KnessetCorpus huggingface dataset:
עודד פורר:
 הוא לא יהיה חשוד בלונדון, הוא לא יהיה חשוד בארה"ב, הוא יהיה חשוד במדינת ישראל
עודד פורר:
 זאת שערורייה שאין כדוגמתה, והמפקח על הבנקים לא יכול לעבור על לסדר היום
אוריאל לין:
אפשר להגיב ברשותך? אז בפיקוח על הבנקים אנחנו מפעילים יחידה לפניות ציבור
אוריאל לין:
 הנגשנו את השירותים שלה ואפשר לפנות גם ברוסית, ואנחנו מטפלים בכל פנייה שמגיעה אלינו
אוריאל לין:
 אני אגיד שבחודשים האחרונים הפניות שמגיעות אלינו הן בודדות
שלומית אבינח:
לא יודעים לפנות אליכם
עודד פורר:
סופיה תכף קופצת מהכיסא
אוריאל לין:
רגע, רגע, רגע, ואני מזמינה להעביר אלינו את הפניות כדי שנוכל לטפל גם במקרה הפרטני, וגם לראות איזה עוד צעדים אנחנו יכולים לעשות
עודד פורר:
סליחה רגע, סופיה כן
סופיה טופולב לוז:
תודה
סופיה טופולב לוז:
 אני יודעת שבנק ישראל עושה הכל בשביל לקבל את הפניות האלו
סופיה טופולב לוז:
 התעניינתי בנושא הזה אחרי ששמעתי בוועדה הקודמת שאמרתם שקיבלתם רק תשע פניות, משהו כזה, אז פתחנו סקר חדש לפני כשבועיים וקיבלנו עכשיו תשובות לסקר האם משהו השתנה בבנקים, ושאלתי את השאלה – האם אתה יודע איך לפנות לבנק ישראל
סופיה טופולב לוז:
 80% מהאנשים אמרו לא, המידע לא זורם
סופיה טופולב לוז:
 גם כשהכלי הזה קיים, זה לא מגיע לעולים
סופיה טופולב לוז:
 למה משרד העלייה לא מפרסם את זה בהודעה אסמס לכל עולה? אין תקשורת צלולה
עודד פורר:
 ועכשיו נעבור לרשות החדשנות ואז משרד העלייה והקליטה
אביה אשר:
היי בוקר טוב, אביה אשר, מנהל תוכניות הון אנושי ברשות החדשנות
אביה אשר:
 אז קודם כל אני רוצה להגיד שרשות החדשנות רואה בהון האנושי מברית המועצות לשעבר ובכלל עולים חדשים, גם בעולמות התעסוקה, גיוון תעסוקתי להייטק
אביה אשר:
 יש לנו שמונה גופים שקיבלו כ-13 וחצי מיליון ₪ בשנים האחרונות, להכשרה והשמה של 2100 עולים חדשים, בדגש בשנים האחרונות כמובן על רוסיה ואוקראינה
אביה אשר:
 יש לנו את עמותת גבהים שיש שם אחוזי השמה של מעל 90% לעולים חדשים עם ניסיון, ויש לנו גם תוכניות לג'וניורים עבור עולים חדשים, ואני מזמין באמת את כל העולים החדשים לפנות לגופים האלה
אביה אשר:
 הם גופים מקצועיים שנבחנו באופן מקצועי ע"י רשות החדשנות
אביה אשר:
      בעולמות היזמות, יש לנו מסלולי יזמות
אביה אשר:
 למשל מסלול תנופה, עולים חדשים או כל אזרח ישראלי
עודד פורר:
איך החבר'ה שפה יכולים להיחשף למסלולים האלה?
אביה אשר:
א', אנחנו עובדים באופן צמוד ברמת דרג המנכ"לים של רשות - - -
עודד פורר:
אז המנכ"ל של משרד הקליטה יודע, והמנכ"ל של רשות לחדשנות יודע
עודד פורר:
 איך הם יודעים?
אביה אשר:
אני אומר, מפרסמים דרך אירוס והאגף שלה את כל המסלולים שלנו
אביה אשר:
 אנחנו גם תמיד נשמח להגיע לכל מקום שיקרא לנו, ואם צריך, אני מבין שכרגע אולי הרבה לא מכירים
עודד פורר:
אז עכשיו נשמע את אירוס
עודד פורר:
 בבקשה אירוס
אירוס הומינר:
כן, שלום
אירוס הומינר:
 בוקר טוב, אז קודם כל תודה רבה על הוועדה המאוד מאוד חשובה הזו
אירוס הומינר:
 משרד העלייה והקליטה רואה חשיבות גדולה מאוד בכל עולם היזמות העסקית, וכל הנושאים הכלכליים הם חשובים ביותר לקליטה נכונה ונאותה של עולים מכל רחבי העולם, אז זה קודם כל
אירוס הומינר:
      דבר שני, נקודה מאוד חשובה, היא שבעצם משרד העלייה והקליטה, בעצם יש לו מוקד מידע עסקי כלכלי ומיסויי, שהוא בעצם נותן את כל המידע בשלושת התחומים שאמרתי, בחמש שפות – עברית, אנגלית, צרפתית, רוסית כמובן
אירוס הומינר:
 הוא זמין 24/6, ז"א זה מרכז שבעצם מרכז את כל הפניות אליו, וחוזרים אל אותו פונה במשך זמן מאוד מאוד קצר
אירוס הומינר:
 מספרו של המרכז הוא *8115, אני מאוד מאוד ממליצה, כי ברגע שעולים על המרכז, יש כעס מאוד גדול למה לא מספיק פרסמתם אותו
עודד פורר:
אז איך אתם מפרסמים את המרכז? זו שאלה שעלתה אני חושב באחד הדיונים פה כבר
אירוס הומינר:
אני מסכימה איתך, אנחנו נעשה את הכל כדי שזה יפורסם כמה שיותר בכל ערוצי התקשורת
אירוס הומינר:
 זה מרכז מאוד מאוד חשוב
עודד פורר:
איך זה מפורסם היום?
אירוס הומינר:
היום זה בעצם באמצעות האתר של המשרד
עודד פורר:
אני חייב לומר מכל הדיונים פה, גם מהדיון הקודם, זה נראה כאילו אתר משרד הקליטה הוא מתחרה של גוגל
עודד פורר:
 ז"א יש גוגל, וצמוד אליו בחשיפה האתר של משרד הקליטה
אירוס הומינר:
קצת קשה, אבל אנחנו מנסים לפרסם
עודד פורר:
זה לא מספיק לשים באתר
עודד פורר:
 זה כמו שתגידי יש לנו עץ ביער, צריך להכווין את האנשים להגיע לשם
עודד פורר:
 גם זה דורש השקעה של משאבים, אני אומר לך זה גם יהיה בסיכום
עודד פורר:
 אתם תצטרכו להשקיע בפרסום בטלוויזיה בשפה הרוסית, בערוצי התקשורת השונים בשפה הרוסית, בפרסום באינטרנט בשפה הרוסית
עודד פורר:
 החבר'ה האלה, סליחה כן? המדיה שהם צורכים היא כנראה לא איפה שאת ואני היום צורכים את המדיה
עודד פורר:
 הם אולי בעוד 10 שנים כבר - - - אבל חייבים להגיע לזה
אירוס הומינר:
הערה מקובלת, אנחנו נטפל בזה
אירוס הומינר:
 אוקיי זה דבר אחד
אירוס הומינר:
 דבר נוסף, יש לנו בעצם במשרד העלייה והקליטה מוקד סטארט-אפ, דובר על זה
אירוס הומינר:
 אנחנו מטפלים בכל שנה במאות עולים, במיוחד דרך אגב ממדינות - - -
עודד פורר:
בנושא של פתיחת חשבונות אתם מלווים עולים שרוצים לפתוח כאן חשבון?
אירוס הומינר:
כן, דרך אגב באותה מסגרת הייתה פגישה עם איגוד הבנקים, וסוכם על בעצם כל המסמכים שהעולים צריכים לפתיחת חשבון
אירוס הומינר:
 הם צריכים להגיש אותם
אירוס הומינר:
 אנחנו עכשיו מול איגוד הבנקים, ביקשנו מהם שהם בעצם יעבירו לנו את הנוסח הסופי על מנת שאנחנו נתרגם אותם לכל השפות
רון כץ:
יש לי שאלה טכנית, הם יודעים על הסניפים הייחודיים לגבי עולים? הרי לא בכל סניף הם יכולים לפתוח חשבון
רון כץ:
 זה מפורסם איפשהו? הם יודעים את זה?
אנה משה:
חבר'ה לא רלוונטי, עזבו
אנה משה:
 אל תבזבזו על זה זמן
אנה משה:
 אני מקבלת הודעות עכשיו מעולים שאומרים, לא משנה אפילו השמות של הבנקים
אנה משה:
 התשובות הן מאוד פשוטות – בגלל סנקציות ברוסיה לא נקבל את הכסף שלך, בגלל 50 אלף דולר תראה לנו את הדרכון, לא החלטנו לא לקבל את הכסף שלך
אנה משה:
 עזבו, סניפים ייעודיים, זה שמישהו מדבר רוסית זה לא מעניין
רון כץ:
לא, אין בעיה
רון כץ:
 אבל לאן הפניות האלה הולכות? למי הם פונים?
אנה משה:
קודם כל, גם כשאני פונה, אני מתה על בנק ישראל את יודעת את זה, אבל דיברנו עכשיו במסדרון
אנה משה:
 ארבעה מכתבים אני מהמייל שלי כתבתי
אנה משה:
 אפס תשובה
שלומית אבינח:
לא רצו להגיע לדיון
שלומית אבינח:
 אני נלחמתי שבנק ישראל יגיע לדיון הזה
דניאל לוין:
ואם כל פעם, סליחה, הם יצטרכו לפנות אליכם - - -
עודד פורר:
 הדיון קצת התפזר
עודד פורר:
 נחזור
עודד פורר:
 אירוס בבקשה
אירוס הומינר:
כן
אירוס הומינר:
 נושא נוסף, הנושא של מרכזי המעלות
אירוס הומינר:
 בעצם יש ברחבי הארץ, פזורים חמישה מרכזים עסקיים לעולים ותושבים חוזרים
אירוס הומינר:
 כל עולה חדש למשך עשר שנים, ותושב חוזר למשך שנתיים, הוא מקבל סיוע, סל שלם בחינם שבעצם יש בו בדיקת כדאיות כלכלית של העסק עצמו, ליווי של עד 25 שעות, מלווים את העולה בכל תהליך הפתיחה של העסק
עודד פורר:
סליחה רגע אירוס
עודד פורר:
 מישהו פה מהעולים החדשים מכיר את ההטבות האלה של משרד הקליטה במתן הלוואות, בתוכניות עסקיות ובליווי עסקי?
דניאל לוין:
אני דובר עברית, אני פה כבר זמן רב, אני מאוד פעיל כפי שאתה יודע, אני פעם ראשונה שומע על זה
עודד פורר:
זה חבל
עודד פורר:
 אני מכיר כמה את נלחמת גם על התוכניות האלה, זה פשוט חבל שיש כלים של הממשלה, והם לא מונגשים
עודד פורר:
 הם לא מונגשים ולא מנוצלים, והכלים הם כלים טובים
עודד פורר:
 אחוזי ההצלחה בעסקים האלה שנפתחו בליווי של המרכזים האלה הם גבוהים
עודד פורר:
      רצית לומר משהו חה"כ בליאק?
ולדימיר בליאק:
 אני קודם כל רוצה להתייחס לבעיה אחת ספציפית בנושא של האשראי, ואז באופן כללי
ולדימיר בליאק:
 אני קודם כל מ-2009-2020 שיתפתי פעולה עם משרד הקליטה כיועץ עסקי בקליטת היזמים עולים, בתושבים חוזרים, אז אני מכיר את הנושא
ולדימיר בליאק:
 עד 2019, נכון אני לא טועה? עד 2019 במסגרת משרד הקליטה, הייתה קיימת הקרן הממונפת, שהייתה מעניקה הלוואות
עודד פורר:
אה, אין יותר?
ולדימיר בליאק:
עכשיו, ב-2019 זה נגמר
ולדימיר בליאק:
אף אחד לא ניגש למכרז החדש, ומ-2019 אין קרן ממונפת
עודד פורר:
רגע לא הבנתי, לא הבנתי, שנייה
עודד פורר:
 אף אחד לא ניגש למכרז, או המשרד לא יצא למכרז?
אירוס הומינר:
לא, המשרד בעצם בשיתוף החשב הכללי, על מנת להגדיל את האשראי, אז בעצם הוחלט לצאת למכרז עם הבנקים על מנת למנף
אירוס הומינר:
 לכן זה קרן ממונפת
אירוס הומינר:
 בעבר היא הייתה בערבות של 100% ערבות מדינה, וכשיצאנו, הבנקים ראו את המכרז ואף אחד לצערנו הגדול לא ניגש
עודד פורר:
לא חשבו לגשת על מכרז אחר? לחזור חזרה, להגיד ניסינו משהו אחד לא הלך?
ולדימיר בליאק:
אז במבחן התוצאה מ-2019 - - -
עודד פורר:
אז רגע, אז אין היום הלוואות בכלל
ולדימיר בליאק:
אין קרן ממונפת, יש קרן רגילה בערבות המדינה והרבה פחות מתאימה לצרכים של העולים
ולדימיר בליאק:
 אחוז ההצלחה שם הוא הרבה יותר נמוך
עודד פורר:
הקרן בערבות המדינה, אני אומר לכם חבל על הזמן
אירוס הומינר:
הם ניגשו, הם ניגשו ולא קיבלו
עודד פורר:
אל תיגשו
עודד פורר:
 אל תבזבזו זמן, יסלח לי רואה חשבון בליאק, אל תשלמו כסף למשרדי רואה חשבון שיגישו
ולדימיר בליאק:
חשוב שזה ייכנס לסיום?
עודד פורר:
זה יהיה בסיכום
ולדימיר בליאק:
אנחנו צריכים להקים מחדש את הקרן הממונפת, זה קודם כל
ולדימיר בליאק:
 עכשיו, אני שומע את הסיפורים ואני לא שומע אותם בפעם הראשונה, אני חושב שעצם העובדה שמדינת ישראל וביתר שאת בשנתיים האחרונות, לא מנצלת את הפוטנציאל העצום של האנשים האלה, של בעלי עסקים שבאים לכאן ומוכנים לתרום, מוכנים לעבוד, מוכנים לשלם מיסים, זה גם גזענות וגם פשע
ולדימיר בליאק:
 זה פשוט פשע כנגד הכלכלה שלנו
ולדימיר בליאק:
 אם אנחנו לא נשנה את זה, זה פשוט פספוס עצום
ולדימיר בליאק:
      עכשיו בנושא של הבנקים, אגב יש לי גם היום פגישה עם איגוד הבנקים בנושא הזה גם
ולדימיר בליאק:
 אני בעיקר אני שומע שני דברים
ולדימיר בליאק:
 זה יחס מפלה, באופן חד משמעי אני אומר את זה, והעידר קריטריונים ברורים
ולדימיר בליאק:
 אז כמובן שאפשר לטפל בפניות, אבל מה שחייב להשתנות פה זו המדיניות, ואם המדיניות לא תשתנה, אז שום דבר לא ישתנה
עודד פורר:
הבנקים שאולי שומעים את הדיון, אבל הם לא טרחו להגיע, אבל העולים שומעים אותו, אני אספר לכם משהו, אני אלמד אתכם
עודד פורר:
 עכשיו זה בהליך קליטה, שתי מילים שקיימות במדינת ישראל, זה נקרא 'תביעה ייצוגית'
עודד פורר:
 לכל אחד מהעולים שנגרם להם נזק, יש עילה לדעתי לתביעה ייצוגית נגד הבנקים, ועד שלא יהיה משהו כזה, כי המפקח על הבנקים לא מפעיל את הסמכות שלו ואף אחד לא מפעיל את הסמכות שלו, עד שלא תהיה פה תביעה ייצוגית נגד הבנקים על נזק שנגרם, ונגרם פה נזק כלכלי אדיר
עודד פורר:
 אדיר
עודד פורר:
 אני אומר לכם את זה, זה בדיוק המקום שבו באופן מובנה, תוך שיתוף פעולה סמוי מן העין, כולם באותה מידה מערימים קשיים, כולם באותה מידה מייצרים את הבעיות האלה בלי קריטריונים ברורים, ואני לא חושב שהם יוכלו לעמוד בבית משפט מול זה, אם יישארו לנו עוד בתי משפט
עודד פורר:
      ד"ר חיים בן יעקב, הקונגרס היהודי
עודד פורר:
 ואחריו אני אתן לחה"כ רון כץ
בן יעקב:
שלום, תודה רבה
בן יעקב:
 אנחנו ארגון יהודי בינלאומי, אבל גם אלינו מגיעים פניות מאנשי עסקים שעלו ארצה ולא מצליחים לתפקד פה
בן יעקב:
 לכן, רציתי באמת להציע שלא רק במשרד הקליטה והעלייה יקימו סוג של חלון אחד למכלול הפניות, מה שנקרא בין תחומי
בן יעקב:
 זה חייב להיות גישה הוליסטית בין תחומית
בן יעקב:
 זה גם נראה באופן טבעי שבמשרד הכלכלה ובמשרד האוצר צריך להיות סוג של חלון כזה שמקבל פניות
עודד פורר:
אף אחד שם לא יקשיב להם
בן יעקב:
זה נראה מוזר שבמדינת ישראל סטארט-אפ ניישן במאה 21, אין חלון אחד שאיש עסקים יכול לפנות ולקבל טיפול בין תחומי על מכלול הדברים שעומדים אצלו על הפרק
בן יעקב:
 אז אנשים שלא מספיק שולטים בשפה וצריכים למצוא פתרונות לעשרות בעיות וצרות מגן ילדים ועד הודעה חדשה, צריכים עוד להתמודד עם בירוקרטיה ומזכירה שלא מוכנה להעביר
בן יעקב:
      הנה, בחור סיפר לי עכשיו על מט"י
בן יעקב:
 על ארגון שאמור לתת טיפול הוליסטי לאנשי עסקים
בן יעקב:
 אנשים אומרים אל תתקשר יותר לפה, אנחנו לא מבינים מה אתה רוצה
ולדימיר בליאק:
מט"י זה גוף שהולך ונעלם
עודד פורר:
סופיה משפט, ואז אני אתן לח"כ כץ
סופיה טופולב לוז:
 אני מבקשת להגיד את זה באנגלית, כי זה קשה לי קצת
סופיה טופולב לוז:
      (מדברת באנגלית, להלן תרגום חופשי)     אז בניסיון להתמודד עם הסיכון של סנקציות על ידי ארצות הברית, בנקים הפעילו מדיניות גורפת של אפס סיכון, שכמו שאנחנו יודעים, הוביל לסירובים אוטומטיים לא מוצדקים למתן שירות בנקאי, מחסומים לאנשי עסקים לגיטימיים, מקצוענים ועולים
סופיה טופולב לוז:
 ויש לי פתרון להציע, כמו שדיברנו היום על הרבה פתרונות סוף סוף ולא רק בעיות
סופיה טופולב לוז:
 אנחנו צריכים להקים כוח עבודה של ארצות הברית בישראל שיספק הדרכה לממשלה הישראלית ולבנקים על הסנקציות, ולמה הבנקים יכולים לצפות ברמה הזאת של סיכון
סופיה טופולב לוז:
 ואני רוצה שנדבר על הקנסות לבנקים שמשתמשים במילה סנקציות כדי להפלות אנשים על בסיס מדינת מוצאם
סופיה טופולב לוז:
      (חוזרת לדבר בעברית)     למה אנחנו לא מדברים על קנסות נגד הבנקים? זה הזמן
סופיה טופולב לוז:
 הגיע הזמן
סופיה טופולב לוז:
 כי האפליה חייבת להיגמר היום
עודד פורר:
 חבר הכנסת כץ
רון כץ:
תודה רבה אדוני
רון כץ:
 קודם כל אני מסכים עם סופיה לגמרי, היא צודקת, וחבל שאין פה נציגים של משרד האוצר, אבל יש פה את המפקח על הבנקים ובנק ישראל
רון כץ:
 משרד האוצר צריך להבין שהכלכלה הישראלית נמצאת במקום כל כך גרוע, שאולי יש להם פה איזשהי דלת שיכולה לפתוח להם משהו קצת יותר טוב, מאשר להפוך את ישראל למדינה שרק מייצאת נשק, כי לשם הם יביאו אותנו אם אנחנו נמשיך
רון כץ:
 ואני גם אבקש לקיים על זה דיון אצלי, אני יו"ר ועדת המשנה לבנקאות
רון כץ:
 לא יכול להיות שלא יהיה סנקציות לבנקים, ולא יכול להיות שלא יהיה קנסות לבנקים על אפליות ברורות, כי אנשי עסקים לגיטימיים צריכים לקבל יחס טוב
רון כץ:
 יחס אמיתי
רון כץ:
      אני כבר אומר לכם, אנחנו לא נזניח את זה
רון כץ:
 אני יודע שאני לא נראה, אבל אני גם בן של עולה שאבא שלי עלה לפה בדרך ארוכה מברית המועצות
רון כץ:
 אני יודע מה זה להיכנס למדינה שלא פותחים לך את הדלתות, ואנחנו נעשה מה שצריך בשביל לפתוח את הדלתות האלה
עודד פורר:
רק איך אמור להיראות בן של עולה? אני נראה בן של עולה
עודד פורר:
 קודם כל, לא יודע שיו"ר ועדת משנה לבנקאות, אבל זה סופר חשוב לקיים דיון על זה בוועדת המשנה שלך
עודד פורר:
 ספציפית על הנושא של פתיחת חשבונות
עודד פורר:
 הסיפורים ששמענו פה פשוט לא מקובלים בעליל
עודד פורר:
      אני רוצה לסכם את הדיון
עודד פורר:
 תחילה אומר כי לצערי מדינת ישראל מפספסת את העלייה הזאת, ואני חייב לומר שלא כמו בעליות קודמות, הפעם אנחנו פשוט מפספסים את הרכבת ומפספסים אותה בענק, ודווקא בתקופת משבר לכלכלה הישראלית, העלייה הזו היא הזדמנות חסרת תקדים
עודד פורר:
 ובצעדים פשוטים עדיין משרדי הממשלה יכולים להציל את מה שעוד נותר, כי כבר הפסדנו
עודד פורר:
 יש הרבה מאוד אנשי עסקים שהגיעו לכאן ועזבו, והפסדנו אותם
עודד פורר:
 אחר כך גם מספרים שהעולים באים ועוזבים
עודד פורר:
 בטח שהם עוזבים, לא נותנים להם ארבעה חודשים לפתוח פה חשבון, הם יעזבו
עודד פורר:
 אף אחד לא יישאר פה כשחוסמים לו את כל הכניסות
עודד פורר:
 ולכן, חייב להיות שינוי כיוון בפעילות הממשלה
עודד פורר:
      ראשית, בעניין שעלה פה לגבי זכאות לדרכון, ובחינת הזכאות רק לפי מספר ימי שהייה בישראל, הדברים לא עומדים בקנה אחד עם המדיניות, וגם לא עם רוח החוק
עודד פורר:
 אחד, אני מבקש לקבל בכתב את הפנייה מסודרת של הגב' לודמילה עם כל הפרטים
עודד פורר:
 הפנייה הזאת תועבר לשר, כולל בקשה מהשר במכתב לחדד את ההנחיות
עודד פורר:
 לגבי בדיקת הדרכון ובדיקת ההשתקעות בישראל, שאינה נעשית רק לפי ספירת ימים
עודד פורר:
      שנית, לגבי הבנקים ומול המפקח על הבנקים
עודד פורר:
 שוב, אני פונה למפקח על הבנקים להפעיל את כל הסמכויות שבידו אל מול הבנקים, כי שום דבר לא התקדם מאז
עודד פורר:
 במובנים האלה, אני חושב שהדרך היחידה תהיה לעולים כדי שמשהו יזוז, זה בתביעה ייצוגית שתוגש כנגד בנקים, אבל זה לא הפתרון של הממשלה
עודד פורר:
 הפתרון של הממשלה אני אומר לכם, אתם חייבים לפקח על הבנקים לייצר פה פתרון
עודד פורר:
 הם אומרים שהם לא נוהגים במדיניות אפס סיכון, הם נוהגים במדיניות אפס סיכון
עודד פורר:
 זה ברור לחלוטין, אין שאלה
עודד פורר:
 במובן של חשיפה, של אפשרויות הגשת התלונה, אני מבקש לייסד פורום קבוע
עודד פורר:
 אני רוצה מייל ייעודי לוועדת העלייה והקליטה, להעברת פניות, שהפניות יועברו מהוועדה
עודד פורר:
 שהם יידעו שלשם הם יכולים לפנות, וזה יפורסם ע"י הוועדה גם
עודד פורר:
 בסדר? זה לגבי זה
עודד פורר:
      לגבי הקרן הממונפת, אירוס, אני מבקש גם כאן להוציא מכתב בעניין הזה לשר העלייה והקליטה
עודד פורר:
 שערורייה שמאז 2019, אני לא הכרתי את זה שביטלו את הקרן הזאת
עודד פורר:
 אצלי זה היה - - - באמת, זו הייתה גאווה גדולה שבזמן שהקרנות האחרות של מדינת ישראל לא עובדות, עם הליך קצר, יעיל, תנאים טובים, ומוצלח
עודד פורר:
 העסקים הצליחו
עודד פורר:
 השרידות של העסקים בקרנות האלה הייתה גבוהה מאוד
עודד פורר:
 ולכן אני מבקש לצאת בהקדם למכרז, בהתאם למכרזים שעבדו
עודד פורר:
 לא למכרזים שלא עבדו
עודד פורר:
 אני פונה ליו"ר וועדת משנה לבנקאות בוועדת הכלכלה לקיים דיון ספציפי על נושא הבנקים
עודד פורר:
      לגבי נושא האינטגרציה ונושא יצירת האקו סיסטם
עודד פורר:
 תראו, אחד הדברים שהכי חסרים לאנשי עסקים כאן, וזה נכון אגב גם לגבי אנשי העסקים הישראליים וגם לגבי אנשי העסקים העולים
עודד פורר:
 זה יצירת הנט וורקינג הזה, הנט וורקינג הזה ישרת את שני הצדדים
עודד פורר:
 הייתי אומר למשרד העלייה והקליטה, שכמו שמארגנים ירידי תעסוקה, אתם צריכים לארגן לפחות שני אירועי נט וורקינג גדולים בשנה
עודד פורר:
 לא יודע אם תצליחו להרים את זה
עודד פורר:
 אני כבר אומר, שאני אבדוק כאן את היכולות שלנו בכנסת, אני לא יודע מבחינת מועדים בזמן פגרה, יום מיוחד שאנחנו נהפוך אותו ליום חשיפה לעסקים של עולים חדשים מכל העולם, ועסקים כאן
עודד פורר:
 אנחנו נשתף את התאחדות התעשיינים, את השלטון המקומי, את משרד הקליטה, את הסוכנות היהודית, את רשות החדשנות, את להב, את מכון הייצוא גם כן
עודד פורר:
 אנחנו נתחיל לעבוד על יום כזה, אני לא יודע אם אפשר לעשות במהלך הפגרה ימים כאלה, כי אני לא רוצה לדחות את זה עד לכינוס המושב הבא בנובמבר, אלא הייתי מנסה להתכוונן לכיוון חודש ספטמבר לפני החגים, לייצר איזשהו אירוע כאן בכנסת, שבו יוצגו, ומשרד הקליטה יוכל להציג את כל מניפת הסיוע שהוא נותן
עודד פורר:
 כולם יוכלו להכיר, וגם תהיה פה באמת אפשרות של היכרות, כמו שעושים אירוע נט וורקינג כולו, אני בטוח ששאר חברי הכנסת יצטרפו ליוזמה הזאת
עודד פורר:
 אנחנו ניקח אותו כיוזמה של יום מיוחד
עודד פורר:
      תודה רבה
עודד פורר:
אני פותח ישיבה נוספת של ועדת העלייה והקליטה והתפוצות, בנושא מפעלי הקליטה של חב"ד בארץ ובעולם
עודד פורר:
 הדיון לבקשתם של חלק מחברי הכנסת, אבל האמת שזאת הזדמנות מיוחדת להצדיע ולהגיד כמה מילים טובות על הפעילות של חב"ד, בוודאי ברחבי התפוצות
עודד פורר:
 אבל כן הייתי רוצה לציין במיוחד את הפעילות באוקראינה, שבה באמת כבר 500 ימים מתנהלת מלחמה, והקהילה היהודית באוקראינה שהייתה קהילה מאוד מאוד פעילה לפני המלחמה, ובאמת הייתה שם פעילות ערה בכל רחבי אוקראינה, סבלה מהאירועים האלה באופן חד וקשה
עודד פורר:
      וכאן באמת המקום לשבח את הארגון של פדרציית הקהילות היהודיות באוקראינה, שבאמת מנהל אותה שליח חב"ד הרב מאיר סטמבלר – ארגון הגג של הקהילות היהודיות באוקראינה שמנהל כ-179 קהילות יהודיות ברחבי המדינה
עודד פורר:
     במהלך המלחמה, ב-500 הימים האלה, חילקו שליחי חב"ד כ-5000 טון של עזרה הומניטארית
עודד פורר:
 מזון, מוצרי היגיינה, תרופות, ביגוד חם, שמיכות, ובהחלט אני חייב לומר הראו את היכולת להגיע לכל מקום
עודד פורר:
 אגב, להרבה מאוד מקומות שאף אחד לא העז להגיע, ופה צריך להגיד מילה טובה
עודד פורר:
 אנשי חסד שחילצו כ-34 אלף בני אדם מהתופת בחזית, והרבה מהם גם עלו ארצה, ואני מקווה שיינטעו את ביתם כאן, כמובן בסיוע השגרירות והנציגים הרשמיים של מדינת ישראל
עודד פורר:
 אבל היופי בתנועה הזאת, זה שלא כנציגים רשמיים של המדינה, ודווקא מתוך פעילות שהיא כולה פעילות חסד, הפכו להיות בחלק מהמקרים הזרוע הארוכה של המדינה
עודד פורר:
 אני לא חושב שיש ישראלי אחד שמטייל בחו"ל, ולא יודע מה זה בית חב"ד ואיפה מתפללים
עודד פורר:
 בין אם אתה נמצא בהודו, בתאילנד, או בכל מקום אחר על פני הגלובוס, תמיד תמצא את המקום לעשות את מה שאתה רגיל לעשות כאן בישראל, ובמובנים האלה אני חושב שזו באמת פעילות נפלאה, ולצערי דווקא העובדה הזאת שבאמת יש פריסה, הרבה יותר שלוחים מאשר שליחים של מדינת ישראל
עודד פורר:
 יש הרבה יותר אתרים שבהם אפשר להגיע לבית חב"ד, מאשר שגרירות או קונסוליה
עודד פורר:
 הרבה פעמים השליחים האלה מתפקדים כנציגים של המדינה שמסייעים למדינה בסיוע לאזרחים שחס וחלילה נתקעו, או שנמצאים במצוקה שם
עודד פורר:
      אז באמת אני רוצה לנצל את ההזדמנות להודות להם, ולשמוע גם קצת לגבי הפעילות שלכם והיכולת שלכם לשתף פעולה כאן עם מדינת ישראל
עודד פורר:
 בבקשה, הרב לוי אדרעי
יצחק ארצי:
אתה הצבעת וסיפרת את הפעילות של חב"ד יותר טוב ממה שכל שליח וחב"דניק אחר יכול לספר על עצמו
יצחק ארצי:
 אז כן, זה פשוט ככה
יצחק ארצי:
 אנחנו - - - פדרציה הקהילות היהודיות באוקראינה יחד עם כל שלוחי חב"ד, לפחות בשנה וחצי האחרונה מה שעברנו
יצחק ארצי:
 היו ממש ככה, זה לא נציגים רשמיים, אבל בשיתוף פעולה מלא עם שגרירות ישראל באוקראינה, עם השגריר מיכאל ברודסקי, עשו עבודה נפלאה
יצחק ארצי:
 עד היום הזה השלוחים של חב"ד לא עזבו, נמצאים שם לטפל ביהודים שנותרו שם, אנשים קשי יום שקשה להם לצאת, או אנשים שלא יכולים לצאת מכל סיבות שהן
יצחק ארצי:
      אני חושב שהיו"ר מכיר את זה, היית גם כן בעברך כמנכ"ל משרד הקליטה
יצחק ארצי:
 מה שחשוב הוא, יותר לתת להם את הסיוע שהם מגיעים לפה, הקליטה
יצחק ארצי:
 אנחנו עוזרים ודוחפים אותם, בסופו של דבר רוצים שיעלו לארץ, הם מגיעים לארץ, אבל זה הכל תלוי בהתאקלמות שלהם פה
יצחק ארצי:
 היה קצת קשיים בהתחלה, אבל ככל שיותר ישמעו מאחד מהשני שקולטים אותם באמת יפה פה, לא יצטרכו להסתובב במקומות אחרים בעולם
עודד פורר:
 שמעון שמילה, הסוכנות היהודית
שמעון בן-שלמה:
כולנו מלאי הערכה לכל הפעילות של ארגון חב"ד בכל העולם
שמעון בן-שלמה:
 היו"ר, הזכרת את הפעילות המדהימה באוקראינה, לפעמים תוך כדי סיכון חיי אדם, באמת מסירות נפש מדהימה שראויה לציון בשמי ובשם הסוכנות היהודית, ובכלל בשם כולנו, בוודאי שאנחנו רוצים להודות לכם
שמעון בן-שלמה:
      אני בעוונותיי הרבים גם שימשתי כנציג הסוכנות בדרום אפריקה למשל, וגם שם הייתה לנו פעילות מדהימה עם חב"ד
שמעון בן-שלמה:
 דרך אגב פעילות ציונית, שחב"ד השתתפו בחידון ישראל, עזרו לי גם להכין אותו
שמעון בן-שלמה:
 באמת, אני חושב שארגון מדהים, יפהפה, שמקבל כל יהודי בסבר פנים יפות, עוזר לעלייה, עוזר לעידוד עלייה, עוזר להנחלת הציונות בעולם
שמעון בן-שלמה:
 רק מילים טובות, תודה רבה לכם
עודד פורר:
 חבר הכנסת ביטון כאחד היוזמים, תסלחו לי חברי הכנסת שהגיעו לפניו
מיכאל ביטון:
אני דקה מדבר
מיכאל ביטון:
 היו"ר אני רוצה לברך אותך על היוזמה של הועדה שלך לשלב ביום המיוחד הזה של ההוקרה והערכה לחב"ד, ולתנועה, ולשליחים, ולמעשים הגדולים שלהם בארץ ובתפוצות, ובוודאי ההיבטים של עלייה, קליטה וטיפול פרטני
מיכאל ביטון:
 גם באופן שיטתי וגם במקרים של נפילה בין הכיסאות, של קשיים, של אדם ערירי, של זקן, תמיד יכול היה למצוא את בית חב"ד כגשר, כהכוונה, כעוגן, לנסות ולעלות לארץ, ולקבל ליווי בארץ, ולא מעט עולים חדשים בחרו להיות חלק מקהילת חב"ד ומבתי כנסת של חב"ד, מתוך היכולת של התנועה הגדולה הזאת לפתוח את שעריה לכל יהודי
מיכאל ביטון:
 ללא בדיקה, ללא שיפוט, פשוט בית לכל יהודי
מיכאל ביטון:
      אנחנו עוד נוקיר את המפעל של חב"ד בכינוס המרכזי, ונרחיב ונדבר
מיכאל ביטון:
 אני רוצה להודות לחברי הכנסת שבאו לדיון הספציפי הזה, ולכלל הועדות בכנסת שפתחו את היום והקדישו זמן למפעל הגדול של חב"ד
מיכאל ביטון:
      מעטים יודעים, שהעשייה של חב"ד לא נולדה אפילו בקום המדינה
מיכאל ביטון:
 אחת הישיבות שקמו במרקש, ישיבה של חב"ד, שאספה ילדים מהכפרים היהודיים, כולל כפר רחוק של כמה שעות נסיעה, שנקרא 'ווארזאזאת'
מיכאל ביטון:
 בכפר הזה, באו תלמידים למרקש
מיכאל ביטון:
 ההסדר היה שהם לומדים בישיבה ראשון עד חמישי, ושישי-שבת גבירים של יהדות מרקש מארחים אותם בבתים
מיכאל ביטון:
 אחד התלמידים זה אחי הגדול שהוא בן 70 היום, ולצידו מאות ואלפי תלמידים שקיבלו הזדמנות ללמוד עברית, ללמוד יהדות בישיבת חב"ד במרקש
מיכאל ביטון:
 אחד התלמידים הנוספים, בן דוד של אבי שבעצמו בחר את הדרך ואת הזהות של חב"ד, הרב משה בן טוב ז"ל, וזכה שחתנו הוא שליח חב"ד בסלוניקי ואלבניה – יואל קפלן שאנחנו רואים אותו ג'ינג'י פולני, אבל 100% מרוקאי, דובר מרוקאית, שגיליתי אותו בכנס באלבניה ומאז נפשנו נקשרה, וזכות גדולה שהוא בן המשפחה שלנו
מיכאל ביטון:
 תודה רבה היו"ר
דן אילוז:
תודה רבה
דן אילוז:
 אני חושב שיש קונצנזוס רחב בציבור הישראלי, נוריד את הקצוות שהן פחות רלוונטיות, אבל קונצנזוס רחב מאוד מאוד על החשיבות של העבודה של חב"ד וכל הנושאים
דן אילוז:
 אני כן גם רוצה להגיד משהו קצת אישי, ההורים שלי גם ממרוקו, כבר שם הכירו את חב"ד
דן אילוז:
 כשהם הגיעו לקנדה, הם היו מסורתיים לייט נקרא לזה ככה, ודרך חב"ד הם התחילו באמת להתחזק ולהכיר יותר מהמסורת, לשמור שבת, כשרות וכו', ויכול להיות שאני לא הייתי פה היום כחבר כנסת
דן אילוז:
 כי מה שהניע אותי לעלות לארץ, כן, כל אחד יש לו את המניעים שלו, מה שהניע אותי לעלות לארץ זה זהות יהודית מאוד חזקה, שאני לא בטוח שהייתי מקבל בחינוך אילולא חב"ד, ולכן אני חושב שחלק גדול מהסיבה שאני פה, זה בזכות חב"ד
דן אילוז:
 אז תודה רבה על הדבר הזה
דן אילוז:
      אני כן רוצה להגיד בנושא של הועדה דווקא פה, שזה הנושא של עלייה וקליטה, שיש עוד חשיבות לחב"ד
דן אילוז:
 אנחנו כעולים, אני מדבר כעולה מקנדה, אני יודע שזה גם נכון מצרפת, אני מניח שזה גם נכון למדינות אחרות
דן אילוז:
 מי שהיה מנכ"ל משרד הקליטה יכול להגיד לי יותר טוב ממני, כי הוא מכיר את כל הראיה הרחבה, אבל אני מניח שזה גם נכון למדינות אחרות
דן אילוז:
 מכירים את חב"ד כבר מהמדינות שאנחנו באים מהן, ולכן כשאנחנו מגיעים לארץ ורואים בתי חב"ד, זה עוזר מאוד כי זה כבר אווירה שאנחנו מכירים
דן אילוז:
      אגב, בהרבה מאוד מקומות יש אנשים שדוברים את השפות שלנו, זה בטח נכון בנתניה, בכל מיני מקומות פה בארץ
דן אילוז:
 עם הצרפתית, גם עם הרוסית, אנשים שמדברים את השפות שלנו, ולכן יש יכולת לחב"ד לעזור מאוד בכל תהליך הקליטה, ואני מאוד שמח שיש פה את הועדה כדי להכיר דווקא בנושא הספציפי של הקליטה, לצעד האירוע שאתם עושים
דן אילוז:
 אבל גם דווקא בנושא הזה של הקליטה, כי יש לזה חשיבות מאוד מאוד גדולה
יוסף טייב:
אדוני היו"ר קודם כל תודה רבה
מיכאל ביטון:
שני צרפתים ברצף זה אסור
מיכאל ביטון:
 טוב שזה שלושה מרוקאים
יוסף טייב:
בהחלט
יוסף טייב:
 אדוני היו"ר באמת אני רוצה לברך אותך על היוזמה, יוזמה ברוכה
יוסף טייב:
 לעצרי כחבר ועדת הקליטה לא יוצא לי הרבה להיות בוועדה, מפאת זה שאני יו"ר בוועדה אחרת
יוסף טייב:
 אבל פיניתי את היומן, כי אני חושב שבאמת שההוקרה שאנחנו צריכים להביא לחב"ד, אני חושב שאם בוועדת קליטה עסקינן, הם חלק אינטגרלי של מדינת ישראל
יוסף טייב:
 הם שליחים לא רק של היהדות, אלא באמת של מדינת ישראל בכללותה
יוסף טייב:
      אני אתחבר למה שאמר חברי דן וגם מיכאל, אני נחשפתי לחב"ד כילד כשהוריי חזרו בתשובה בגיל תשע
יוסף טייב:
 האדם הראשון שאבי פגש בבניין, היה השליח הרב יעקב ביטון
יוסף טייב:
 החיבור והתרומה שלהם בחיזוק הזהות היהודית של העם היהודי בתפוצות
יוסף טייב:
 בסוף אנחנו נחשפים, בתקופה האחרונה וודאי, למנוע דחיפה שלילי של אנטישמיות וגורמים נוספים שגורמים לגלי עלייה, ואני חושב שהפעילות של חב"ד בעולם ובארץ בפרט, היא זו שמביאה בסוף לגלי עלייה
יוסף טייב:
 אתם חלק מהסוכנות היהודית, תרצו או לא תרצו, והסוכנות היהודית היא חלק ממכם